Web- ja mobiilikäyttöliittymät

Projekti osa 2

Synopsis:

Tavoitteena on laatia mobiiliystävällinen verkkosivu, jonka sisältö keskittyy kolmeen eri moottoriurheilun alalajiin. Sivusto tarjoaa informaatiota valituista alalajeista, kertoen niiden historiasta ja kehityksestä, päättyen nykyisiin harrastusvaihtoehtoihin jokaisen alalajin osalta.

Sivuston tarkoituksena ei ole sisältää vuorovaikutusta käyttäjien kanssa, ainoastaan tiedon jakaminen käyttäjän suuntaan on tarpeellista. Kohderyhmän käyttäjät ovat todennäköisesti moottoriurheilusta vähintäänkin etäisesti kiinnostuneita henkilöitä. Käyttäjien ikään ei ehdoteta kohdetta, vaan sivuston tulisi olla tarpeeksi helppokäyttöinen kaiken ikäisille käyttäjille.

Etusivu koostuu koko näytön täyttävästä bannerista, jossa jokainen kolmannes kuvaa yhtä alalajia. Sivuston ollessa vaakatilassa asettuvat kolmannekset vierekkäin, pystysuunnassa ne asettuvat allekkain. Tarkoituksena on hyödyntää tasapainon sääntöä ja sitoa jokaiseen kolmannekseen samankaltaisia animaatioita, korostaen sivuston ensimmäistä valintaa. (Closure& Common Fate).

Käyttäjän valittua haluamansa alalajin, sivusto muuntuu näyttämään tarkemman tiedon lajista kolmella eri ’lehtisellä’ joiden välillä käyttäjä voi liikkua hyödyntäen eräänlaista aikajanaa. Aikajanan alussa sisältö on historiaan keskittyvää tietoa, ja se siirtyy nykypäivän kautta tulevaisuuteen/lajin jatkolle. Yksittäiseltä sivulta voi palata edelliseen hyödyntäen pysyvästi vasemmassa ylänurkassa olevaa vasemmalle osoittavaa nuolta. Aikajana piirtää jatkuvan viivan, joten sen käyttäminen luo luonnollisen katseen kulkureitin tärkeille elementeille (Continuation), ja paluu-napin sijoitus vasempaan yläkulmaan on kaikille selaimeen tottuneille käyttäjille (toivottavasti) selvää.